Na temelju članka 35. Zakona o vlasništvu i drugim stvarnim pravima (Narodne novine 91/1996, 68/1998, 137/1999, 22/2000, 73/2000, 114/2001, 79/2006, 141/2006, 146/2008, 38/2009, 153/2009, 143/2012, 152/2014, 52/2025), članka 35. Zakona o lokalnoj i područnoj (regionalnoj) samoupravi (Narodne novine 33/2001, 60/2001, 129/2005, 36/2009, 36/2009, 109/2007, 125/2008, 150/2011, 144/2012, 123/2017, 98/2019, 144/2020), članka 62. st. 1. Zakona o komunalnom gospodarstvu (Narodne novine 68/2018, 110/2018, 32/2020, 145/2024) i članka 37. Statuta Grada Šibenika (Službeni glasnik Grada Šibenika, broj: 2/2021), Gradsko vijeće Grada Šibenika, na \_\_\_ sjednici od \_\_\_\_\_\_\_\_\_\_\_ dana, donosi

**ODLUKU**

**o ukidanju statusa javnog dobra u općoj uporabi za čest.br. 2944/12 K.O. Konjevrate**

Članak 1.

Utvrđuje se da nekretnina označene kao čest.br. 2944/12 K.O. Konjevrate, površine 155 m2, više nije u funkciji javnog dobra te se predmetnoj nekretnini ukida status javnog dobra.

Članak 2.

Ova odluka stupa na snagu osmi dan od dana objave u „Službenom glasniku Grada Šibenika“.

KLASA: 944-09/24-01/11

URBROJ: 2182-1-07/9-25-4

Šibenik, \_\_\_\_\_\_\_\_\_\_\_\_\_\_\_ godine

**GRADSKO VIJEĆE GRADA ŠIBENIKA**

PREDSJEDNIK GRADSKOG VIJEĆA

dr.sc. Dragan Zlatović

**Obrazloženje**

Robert Badžim, putem svog opunomoćenika Lovre Badžima, je podnio Gradu Šibeniku zahtjev za otkup zemljišta kč.br. 2944/12 K.O. Konjevrate. Predmetna čestica koja je predmet ukidanja statusa javnog dobra u naravi predstavlja dvorište, vrt, te neposredno graniči sa česticom na kojoj je izgrađena kuća u vlasništvu podnositelja zahtjeva Roberta Badžima (prilog: fotografija).

Uvidom u ortofoto kartu, razvidno je da od 1968. godine predmetna čestica predstavlja ograđeni dio dvorišta podnositelja zahtjeva za otkup (prilog: fotografija).

Nadalje, uvidom na predmetnoj čestici je utvrđeno da je ista povezana s javnom prometnom površinom, da ista više ne predstavlja komunalnu infrastrukturu, te da u naravi predstavlja dvorište odnosno vrt.

Sukladno čl. 62. st. 1 i 2. Zakona o komunalnom gospodarstvu predstavničko tijelo jedinice lokalne samouprave donosi odluku o ukidanje statusa javnog dobra ukoliko je prestala potreba za njegovim korištenjem.

Slijedom navedenog, budući da predmetni dio nekretnine ne predstavlja javno dobro, predlaže se donošenje odluke o ukidanju statusa javnog dobra na predmetnoj čestici kako je to opisano u dispozitivu odluke.